  Туспуктэм: Григорий Фомин Наталия Сильвестрова 25-тӥ оштолэзьысен 5-тӥ инвожоозь Удмуртиын Нижнекамской водохранилищелэн вувылаз но отчы усись шуръёсын чорыганы лэзьымтэ. Со чорыг мызь лэзьыны кутскемен герӟаськемын, ивортӥз элькун тӧролэн но кивалтэтлэн пресс-службазы ивортӥз. « Чорыган куронъёсъя Удмурт Элькунын мызь лэзён кык инты пусъемын, отын чорыганы яратӥсьёс нокыӵе но амалъёсын чорыг кутылыны уг быгато » Денис Удалов, Удмуртиысь инкуазь узырлыкъёсъя но инкуазез утёнъя министр Вераськон мынэ Каракулино ёросын Буториха шур вожысен Первомайскоёзь, Сарапул ёросын карысь чугун сюрес выж дорысен Межная гурт дорозь люкетъёс сярысь. Чорыган куронъёсты тӥям понна штрафъёс чакламын: нимаз адямиослы – 2-5 сюрс манет; интыуж (должнотной) муръёслы – 20-30 сюрс манет; юридик огазеяськонъёслы – 100-200 сюрс манет. Чорыг мызян интыын, отчы мынон ву сюресъёс вылын яке нимысьтыз утиськись инкуазь интывылъёсын чорган понна уголовной кылкутон улэ кыскозы. Йыруж лэсьтэм сярысь ивортыны (3412) 68-28-87 телефон номеръя луоз. Тегъёс: чорыган инкуазь Каракулино Сарапул Удмуртия  